text: "Biaus fiex," ce dist done Ynabele, 
   "Drois est que la feste soit bele, 
   Après tel perte recouvrée 
   Dont Espaigne ert si esgarée ; 
   Mais bien y a joie rendue 
   La vostpe douce revenue, 
   Et ce k'avez ci amenée 
   La plus bele qui aine fust née 
   Et fille à roi de grant value 
   Qui Ionc tans a esté perdue. 
   Bien doit on grant joie mener 
   À si grant perte recouvrer. 
   Biaus fiex, com de vous et de li 
   Onques si douce riens ne vi 
   Qu'ele est, Diex la vueille sauver ! 
   On ne la porpoit trop loer, 
   Tant y a de tous biens plenté 
   Parmi toute la grant biauté 
   Dont ele a tant, k'à fin souhait 
   Ne couvient qu'ele plus en ait. 
   Or soit si la feste arréée 
   Et de tout si bien estofée 
   Que on puist dire k'ainc nul jour 
   Ne fu feste de tel valour." 
   "Ma dame, fais en iert vos grés,"
   Fait Cléomadès, "n'en doutés." 
  